Virginia Eliza Clemm Poe
<s>Virginia Eliza Clemm Poe (née Clemm; Baltimore, MD, 15. kolovoza 1822. – New York, NY, 30. siječnja 1847.) bila je supruga američkog pisca Edgara Allana Poea.</s><s>Poe i Virginia bili su prvi rođaci, a javno su se vjenčali kada je Virginia imala 13, a Poe 26 godina.</s><s>Biografi nisu u suglasju oko prirode njihovog odnosa.</s><s>Iako je njihov brak bio pun ljubavi, neki biografi sugeriraju da su imali odnos sličniji onome brata i sestre.</s><s>U siječnju 1842. godine dobila je tuberkulozu, koja se postepeno pogoršavala tokom perioda od pet godina prije nego je na koncu preminula od posljedica iste u siječnju 1847. godine u obiteljskoj kolibi u Bronxu, New York.</s>

<s>Zbog nestalnog poslovnog života, Poe je nekoliko godina imao periode kada je živio s rodbinom, među kojom je bila i Virginia.</s><s>Tako je bilo do njihova vjenčanja.</s><s>Nakon istoga, par se često selio kako bi se prilagodio Poeovim poslovima, živeći u Baltimoreu, Philadelphiji i New Yorku.</s><s>Nekoliko godina nakon vjenčanja, Poe je bio upleten u ljubavni skandal s pjesnikinjama Frances Sargent Osgood i Elizabeth F. Ellet, što je na koncu uvelike utjecalo na Virginiju i njezino zdravlje, toliko da je na samrti rekla kako je "gospođa E. Ellet bila njezin ubojica".</s><s>Virginia je preminula u dobi od 24 godine; pokopana je u grobnici obitelji Valentine, od koje je Poe iznajmljivao kolibu u Bronxu.</s><s>Poe je odbio pogledati mrtvo tijelo svoje supruge, kazavši kako je se želi prisjećati žive.</s><s>Nakon njezine smrti, Poe se sjetio kako nema nijedan portret svoje supruge te je naručio akvarel, za izradu kojeg je slikar morao koristiti Virginijino truplo; taj akvarel je jedini poznati potvrđeni portret Virginije Clemm Poe.</s>

<s>Godine 1885., njezini posmrtni ostaci premješteni su u novu grobnicu koju je Edgar Allan Poe dobio 1875. godine.</s>

<s>Bolest i kasnija smrt Virginije Clemm imali su značajan utjecaj na Poea, koji se odao alkoholu kako bi se nosio s gubitkom.</s><s>Vjeruje se kako su njezini problemi s bolešću imali velik utjecaj na Poeova djela, u kojima se umiruće djevojke pojavljuju kao čest motiv, poput pjesama "Annabel Lee" i "Ligeia", ili poeme The Raven.</s>

<s>Reference</s>

<s>Literatura</s>

<s>Hoffman, Daniel.</s><s>Poe Poe Poe Poe Poe Poe Poe.</s><s>Baton Rouge: Louisiana State University Press, 1972. .</s><s>Krutch, Joseph Wood.</s><s>Edgar Allan Poe: A Study in Genius.</s><s>New York: Alfred A. Knopf, 1926.</s><s>Moss, Sidney P. Poe's Literary Battles: The Critic in the Context of His Literary Milieu.</s><s>Southern Illinois University Press, 1969.</s><s>Meyers, Jeffrey.</s><s>Edgar Allan Poe: His Life and Legacy.</s><s>Cooper Square Press, 1992. .</s><s>Oberholtzer, Ellis Paxson.</s><s>The Literary History of Philadelphia.</s><s>Philadelphia: George W. Jacobs & Co., 1906. .</s><s>Phillips, Mary E. Edgar Allan Poe: The Man.</s><s>Chicago: The John C. Winston Company, 1926.</s><s>Quinn, Arthur Hobson.</s><s>Edgar Allan Poe: A Critical Biography.</s><s>Baltimore: The Johns Hopkins University Press, 1998.</s><s>Silverman, Kenneth.</s><s>Edgar A. Poe: Mournful and Never-ending Remembrance.</s><s>New York: Harper Perennial, 1991. .</s><s>Sova, Dawn B. Edgar Allan Poe A to Z: The Essential Reference to His Life and Work.</s><s>New York: Checkmark Books, 2001. .</s>

<s>Vanjske veze</s>

<s>Poe Family Tree at the Edgar Allan Poe Society online</s>

<s>Biografije, SAD
Edgar Allan Poe</s>

